પરંતુ ધારો કે તમારો ફોન રસ્તામાં કે મુસાફરીમાં ક્યાંક ખોવાઈ ગયો છે તો તમે આ ડિવાઇસ મૅનેજર થકી ગૂગલ મૅપ્સમાં તમારા ફોનનું કરન્ટ લોકેશન પણ જોઈ શકશો. પરંતુ એમ કોઈના હાથમાં આવેલો ફોન કોઈ પાછો આપે નહીં. એટલા માટે તમે તમારો ડેટા બચાવવા માટે બે કામ કરી શકો. એક તો બીજી સિસ્ટમ પરથી ડિવાઇસ મૅનેજરમાં (ગૂગલ જી-મેઇલ અકાઉન્ટ વડે) લૉગ-ઇન થઈને તમારા ફોનને નવા પાસવર્ડથી પ્રોટેક્ટ કરી શકો. બીજા અંતિમ પગલા તરીકે તમે તમારા ફોનનો બધો જ ડેટા દૂર બેઠાં-બેઠાં એક ઝાટકે ભૂંસી શકો છો અને ફોનને ફરી પાછો ફૅક્ટરી રીસેટ કરી શકો છો. આવી સ્થિતિમાં ડેટા ગુમાવવો પડે એના કરતાં અગાઉથી જ આપણા તમામ ડેટા (ફોન-નંબર્સ, મ્યુઝિક, ફોટોગ્રાફ્સ, અન્ય ફાઇલ્સ વગેરે)નો બૅક-અપ લઈ લેવાની ટેવ પાડવી જોઈએ.